**Pertti Mäkinen**, nado en Tyrvää, rexión de Satakunta, o 16 de setembro de 1952, é un escultor e deseñador de moedas finlandés.

Traxectoria
-----------

Pertti Mäkinen formouse entre 1966 e 1968 nunha escola de formación rpofesional da rama metalúrxica e logo traballou durante cinco anos como frabricante de ferramentas. De 1976 a 1979 cursou estudos artísticos na Escola de Arte Kankaanpää, nas especialidades Gráfica e de Escultura. E finalmente en 2004 ingresou na Universidade de Ciencias Aplicadas de Jyväskylä para realizar estrudos de Pedagoxía.

Á parte desta formación regrada, Mäkinen realizou numerosos viaxes formativas, en ocasións como bolseiro, a países como a Unión Soviética (1978), os Estados Unidos (1987 e 2000), México (1989), Exipto (1992), Israel (1994), Estonia, Letonia e Lituania (1994), Portugal (1996), Italia (1997), Xapón (1998), España (1999), os Países Baixos (1999), China (2002), a India (2007), Alemaña (2008) e o Perú (2010).

No ámbito académico, Mäkinen exerceu a docencia na materia de Escultura na Escola de Arte de Kankaanpää entre 1980 e 2017, e na Universidade de Ciencias Aplicadas de Satakunta entre 1989 e 2017.

Obra
----

Os primeiros traballos de Pertti Mäkinen foron gráficos, sinaladamente no campo da xilografía. En 1979 expuxo por primeira vez en Helsinqui.

Escultura *Vanavesi - Kölvattnet* (2004), de Pertti Mäkinen, no Centro cultural sueco Mikaelsgården en Pori.
Mäkinen é o responsable dun bo número de obras escultóricas en espazos públicos e abertos, moitas delas formando parte dun grupo constituído en 1979 xunto con Ossi Somma e Reijo Paavilainen, os tres vinculados á Escola de Arte de Kankaanpää.

Xa desde que acabou os seus estudos, Mäkinen comezou a traballar tamén como medallista e ao longo da súa carreira acadou unha produción de máis de 30 medallas. No ámbito da moeda, durante as décadas de 1980 e de 1990 responsabilizouse do deseño dalgunhas moedas conmemorativas do sistema do marco finlandés. Posteriormente foi elixido polo Banco de Finlandia e pola Casa da Moeda de Finlandia para deseñar o anverso nacional da moeda dun euro, que comezou a cuñarse en 1999. O seu deseño para esta moeda —o seu traballo máis representativo— amosa a imaxe de dous cisnes en voo sobre dous lagos, que se corresponden cos de Karhijärvi e Lavijärvi, na rexión onde naceu Mäkinen.

Así mesmo, é autor do deseño de máis dunha decena de moedas conmemorativas finlandesas da serie do euro. Mäkinen foi o gañador do Premio Moeda do Ano á moeda máis inspiradora das emitidas en 2006, pola moeda de ouro de 5 euros conmemorativa do 150 aniversario da desmilitarización das Aland.

Escolma de traballos
--------------------

* 10 euros (2002). Elias Lönnrot.10 euros (2002). Elias Lönnrot.
* 100 euros (2004). Albert Edelfelt.100 euros (2004). Albert Edelfelt.
* 10 euros (2004). Tove Jansson. 10 euros (2004). Tove Jansson.
* 10 euros (2005). 60 anos de paz.10 euros (2005). 60 anos de paz.
* 10 euros (2006). Reforma Parlamentaria.10 euros (2006). Reforma Parlamentaria.
* 10 euros (2009). Frederik Pacius.10 euros (2009). Frederik Pacius.
* 10 euros (2012). Henrik Wigström.10 euros (2012). Henrik Wigström.
* 10 euros (2014). Alfabetización.10 euros (2014). Alfabetización.

Notas
-----

1. 1 2 3 4 5  "Pertti Mäkinen (1952)". *Tampereen nykytaiteen museo*.
2. 1 2 3 4  "Curriculum Vitae". *Suomen Taiteilijaseura / Artists' Association of Finland* (o CV só dispoñible na versión finesa).
3. ↑  "Merelle (Merenkulun muistomerkki), 1985". *Oulun Taidenmuseo*.
4. 1 2  Serie de moedas deseñadas por Pertti Mäkinen. *Numista.com*
5. ↑  "1 Euro". *Numista.com*
6. ↑  Nummelin, Esko. "Pertti Mäkinen- Ajattelija ja Tulkitsija, jolle tyhjä on merkityksellinen ja arvokas". *Porin taidemuseo*. Páxina 4.
7. ↑  "Canadá wins the COTY". En *Numismatic News*. 21 de xullo de 2008.
8. ↑  Scarinci, D. (2015). *Coin of the Year: Celebrating Three Decades of the Best in Coin Design and Craftsmanship*. Krause Publications. ISBN 978-1-4402-4476-6
9. ↑  "10 Euro Elias Lönnrot". *Numista.com*
10. ↑  "100 Euro Albert Edelfelt". *Numista.com*
11. ↑  "10 Euro Tove Jansson". *Numista.com.*
12. ↑  "10 Euro Peace". *Numista.com*
13. ↑  "10 Euro Parlimentary Reform". *Numista.com*
14. ↑  "10 Euro Frederik Pacius". *Numista.com*
15. ↑  "10 Euro Henrik Wigström". *Numista.com*
16. ↑  "20 Euro Literacy". *Numista.com*

Véxase tamén
------------

### Outros artigos

* Lista de deseñadores das moedas de euro

* Portal:Finlandia